Germaniya birligi kuni munosabati bilan Drezden shahriga kelgan nemis siyosatchilarini hushtakbozlik bilan qarshi olgan namoyishchilar, ularni vatan xoinlari deb atashdi, deb yozmoqda Bild gazetasi. Bayram munosabati bilan tashkil etilgan anjumanga Germaniya prezidenti Yoaxim Gauk, GFR Konstitutsiyaviy sudi raisi Andreas Voskule, turli federal yerliklar bosh vazirlari hamda yahudiylar Markaziy kengashi rahbari Yozef Shuster ham tashrif buyurgan. Namoyishchilar: «Merkelni – Sibirga! Putinni – Berlinga!» kabi, shunindek, «Yo‘qolinglar» degan so‘zlarni baqirishgan. Drezdenda bo‘lib o‘tgan namoyishlarda ishtirok etganlar GFR kansleri Angela Merkelni keskin tanqid qilgan.